Diari Oficial de la Generalitat Valenciana


Sumari del DOGV 8253, del 13-03-2018 (2018/2546)

RESOLUCIÓ de 14 de febrer de 2018, del director general d'Economia, Emprenedoria i Cooperativisme, per la qual s'amplia el crèdit disponible per a atendre determinades subvencions destinades a la promoció, foment i difusió de l'economia social a la Comunitat Valenciana, per a l'exercici 2018, convocades mitjançant Resolució de 27 de desembre de 2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8253

Data del DOGV
:   13-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/2546


Data del document
:   14-02-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 14 de febrer de 2018, del director general d'Economia, Emprenedoria i Cooperativisme, per la qual s'amplia el crèdit disponible per a atendre determinades subvencions destinades a la promoció, foment i difusió de l'economia social a la Comunitat Valenciana, per a l'exercici 2018, convocades mitjançant Resolució de 27 de desembre de 2017. [2018/2546]  
  
Amb data 3 de gener de 2018 es va publicar en el Diari Oficial de la Generalitat Valenciana la Resolució de 27 de desembre de 2017, del director general d'Economia, Emprenedoria i Cooperativisme, adoptada per delegació del conseller d'Economia Sostenible, Sectors Productius, Comerç i Treball, per la qual s'efectuava la convocatòria anticipada, per a l'exercici 2018, de les ajudes regulades en els articles 16 i 17 de l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball.  
  
De conformitat amb el que estableix l'article 56 del Reglament de la Llei general de subvencions, en l'esmentada resolució es va incorporar la previsió que, en el cas que el crèdit pressupostari que resultara aprovat en la Llei de pressupostos de la Generalitat per a 2018, fóra superior a les quanties màximes estimades que consten en el punt segon de la resolució de convocatòria, l'òrgan concedent podria, prèvia tramitació del corresponent expedient de despesa i de la publicació dels crèdits addicionals disponibles i sense necessitat de realitzar una nova convocatòria, aplicar els crèdits addicionals disponibles a la concessió de les subvencions a què es refereix la convocatòria anticipada.  
  
Per mitjà de la Llei 22/2017, de 29 de desembre, de pressupostos de la Generalitat per a l'exercici 2018, s'ha assignat a la línia de subvenció S5266000 una dotació definitiva de 2.759.000 ?, dels quals 383.000 - són fons propis de la Generalitat, no condicionats, i els restants 2.376.000 - són fons finalistes provinents de l'Àrea d'Ocupació del Ministeri d'Ocupació i Seguretat Social.  
Sobre les referides consignacions pressupostàries, han efectuat reserves per a convocatòries de subvencions tant la resolució de convocatòria anticipada adés referida, com la Resolució, també de 27 de desembre de 2017, del conseller d'Economia, Sostenible, Sectors Productius, Comerç i Treball, de convocatòria anticipada per a l'exercici 2018 de les ajudes regulades en els articles 15, 16, 17 i 18 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball. En conjunt, ambdues resolucions han efectuat convocatòries amb càrrec als fons finalistes provinents de l'Àrea d'Ocupació del Ministeri d'Ocupació i Seguretat Social, de la línia S5266000 per un import total de 1.260.000 ?, per a la qual cosa amb càrrec als fons finalistes esmentats, existeix en la línia una disponibilitat addicional d'1.116.000 ?.  
Pel precedent, vista l'esmentada disponibilitat addicional amb origen en fons finalistes provinents de l'Àrea d'Ocupació del Ministeri d'Ocupació i Seguretat Social, fent ús de les facultats que confereixen al conseller o consellera competent l'article 28 de la Llei 5/1983, del Consell, i l'article 160.4 de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions, en relació amb l'article 3 del Decret 7/2015, de 29 de juny, del president de la Generalitat, pel qual es determinen les conselleries en què s'articula l'Administració de la Generalitat, i el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV 8113, 25.08.2017).  
  
Atesa la delegació per a la concessió de les subvencions de referència establida en l'article 6.2 de l'Ordre 25/2016, de 21 de novembre, que les regula, així com el que estableix l'article 58.2 del Reglament de la Llei 38/2003, de 17 de novembre, general de subvencions, aprovat per Reial decret 887/2006, de 21 de juliol, resolc:  
  
  
  
Primer. Ampliació de crèdit i finançament de les ajudes  
Efectuar per a l'any 2018 una ampliació de l'import global màxim destinat al finançament de les ajudes per a dur a terme activitats de formació, foment i difusió de l'economia social, vinculades directament al foment de l'ocupació, conforme a l'article 17 de les bases reguladores establides per mitjà de l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball, aplicant a la concessió de les ajudes esmentades, i sense necessitat de nova convocatòria, crèdits del pressupost de la Generalitat, amb càrrec a fons condicionats amb origen en l'Àrea d'Ocupació del Ministeri d'Ocupació i Seguretat Social, del capítol 4, codi línia S5266000, del programa pressupostari 322.55, per import de 365.000 euros.  
  
  
Segon. Publicació  
Ordenar la publicació de la present resolució en el Diari Oficial de la Generalitat Valenciana.  
  
Tercer. Recursos  
Contra aquesta resolució, que esgota la via administrativa, podrà interposar-se recurs de reposició davant del mateix òrgan en el termini d'un mes a comptar des de l'endemà de la publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs dels previstos en la legislació vigent.  
  
  
València, 14 de febrer de 2018.- El conseller d'Economia Sostenible, Sectors Productius, Comerç i Treball, p. d. (Art. 6.2. O 25/2016, 21.11.2016; DOGV 7923), el director general d'Economia, Emprenedoria i Cooperativisme: Francisco Álvarez Molina.